མཚོ་སྔོན་ཞིང་ཆེན་སྐུ་འབུམ་དགོན་པའི་བོད་སྨན་ཁང་ནི་སྐུ་འབུམ་མཁན་ཆེན་བཀྲ་ཤིས་མཆོག་སྤྲུལ་རིན་པོ་ཆེ་ལུང་རྟོགས་དམ་ཆོས་རྒྱ་མཚོ་མཆོག་གིས་ཕྱག་བཏབ།རིན་པོ་ཆེ་མཆོག་གིས་སྤྱི་ལོ་༡༩༨༠ལོར་སྐུ་འབུམ་དགོན་པའི་བོད་སྨན་སྒོ་བསྟེན་ཁང་ཐོག་མར་བཙུགས་པ་དང་།རྗེས་སུ་སྤྱི་ལོ་༡༩༨༨ལོར་སྐུ་འབུམ་དགོན་པའི་བོད་སྨན་བཅོས་ས་ཚུགས་ཞེས་པར་གཞུང་གིས་ཆོག་མཆན་ཐོབ།དེ་ནས་རིམ་གྱིས་འཕེལ་རྒྱས་བྱུང་བས་སྤྱི་ལོ་༡༩༩༤ལོར་མཚོ་སྔོན་ཞིང་ཆེན་ཧོང་ཀྲུང་རྫོང་སྐུ་འབུམ་དགོན་པའི་བོད་སྨན་ཁང་ཞེས་པའི་མིང་བཏགས་ཏེ་གཞུང་གིས་ཆོག་མཆན་བཀོད།སྤྱི་ལོ་༢༠༠༡ལོར་མཚོ་སྔོན་ཞིང་ཆེན་སྐུ་འབུམ་དགོན་པའི་བོད་སྨན་ཁང་ཞེས་པའི་མིང་སྒྱུར་ཏེ་རྒྱལ་ཁབ་ཀྱི་ཚད་གཞི་ལྟར་སྒོ་བསྟེན་ཚན་ཁག་དང་།སྨན་ལུམས་ཚན་ཁགསྨན་སྦྱོར་བཟོ་ཚན་ཁག་བཅས་ཚན་ཁག་སུམ་ལྡན་གྱི་ད་ལྟའི་བོད་སྨན་ཁང་གི་རྣམ་པར་འཕེལ་རྒྱས་སུ་བཏང་བ་རེད།སྨན་ཁང་འདི་ནི་བོད་སྨན་ཁོ་ན་བེད་སྤྱོད་བྱེད་བཞིན་པའི་སྲོལ་རྒྱུན་གྱི་ཁྱད་ཆོས་ལྡན་པའི་བོད་སྨན་ཁང་ཞིག་རེད།བོད་སྨན་ཁང་དེའི་ཁྱད་ཆོས་གཙོ་བོ་ནི་སྲོལ་རྒྱུན་གྱི་སྨན་སྦྱོར་བཟོ་ཚུལ་བཞིན་བྱེད་པ་དང་།ནད་བཅོས་བྱེད་པར་བོད་སྨན་གྱི་ལག་ལེན་ཁོ་ན་བཀོལ་བཞིན་པ་དང་།ད་ལྟའི་སྨན་པ་རྣམས་ཀྱང་བཀྲ་ཤིས་རིན་པོ་ཆེ་མཆོག་དང་།བསྟན་པའི་འབྱུང་གནས།དམ་ཆོས་ཚུལ་ཁྲིམས།བློ་བཟང་འོད་ཟེར།དམ་ཆོས་དཀོན་མཆོགདམ་ཆོས་རབ་རྒྱས།བློ་བཟང་ཆོས་འཕེལ།ས་ཡི་སྙིང་བོ།ངག་དབང་དཔལ་བཟང་།བརྩོན་འགྲུས་རྒྱ་མཚོ།ཀུན་དགའ་རྒྱ་མཚོ།སྐལ་བཟང་བཀྲ་ཤིས་སོགས་རབ་བྱུང་བ་ཏག་ཏག་རེད།